Ploaia torențială de miercuri după amiază din Ploiești pune la îndoială calitatea lucrărilor executate, în ultimele luni, pe Bulevardul Independenței.
La intrarea din Bulevard pe strada Bobâlna, în dreptul statuii Radu Stanian, zona s-a transformat miercuri după amiază într-un adevărat heleșteu, după aproximativ o oră de ploaie torențială.
Situația a fost surprinsă de Lucia Gabriela Mihail, care a publicat pe pagina de Facebook o înregistrare video cu titlul „S-a reparat Bulevardul, acum ține apă. Bună treabă…”
Trebuie precizat că zona inundată a fost reabilitată odată cu modernizarea celui de-al doilea tronson al Bulevardului Independenței, care s-a încheiat în această lună și despre care mai mulți șoferi și nu numai susțin că este plin de denivelări.
„Mereu esti nemultumita, in loc sa te simti ca la Venetia si sa iei barca, te vaiti…”
„Asta e bucata aia asfaltată la mișto, pe repede înainte. Aia plină de denivelări”
„Văd că aveți și valuri, super!”
„În locul tău aș deschide un centru de închiriat gondole sau caiac”
„Baietii de la „turnatorie” cam beti. Era convex si se scurgea pe laterale, dar acum e turnat convex si ramane in mijloc; mama ei de geometrie!!!” sunt doar o parte dintre comentariile pe care postarea le-a strâns.